Stanislav Rapotec je najprej končal trgovsko akademijo v Ljubljani, zatem pa se je vpisal na Ekonomsko fakulteto v Zagrebu, kjer je diplomiral leta 1938. Leta 1940 se je zaposlil v Splitu, kjer so ga kmalu rekrutirali. V aprilski vojni je bil zajet, a je iz ujetništva pobegnil in se priključil odporniški skupini. Kasneje je odšel v Združeno kraljestvo, kjer je postal častnik in je bil kasneje poslan na Bližnji vzhod. Po vojni je odšel v Avstralijo, kjer je ostal do smrti.